OzLabs/hebrew-wiki-articles huggingface dataset:
ג'יוטי אמגה

גיוטי אמגה (נולדה ב-16 בדצמבר 1993) היא רקדנית הודית הבולטת בהיותה האישה הנמוכה ביותר בעולם על פי גינס שיאי עולם<ref></ref><ref></ref><ref></ref>.

== ביוגרפיה ==
לאחר יום הולדתה ה-18 של אמגה ב-16 בדצמבר 2011, היא הוכרה כאישה הנמוכה בעולם לאחר שהגיעה לגובה של כ-62.8 סנטימטרים<ref></ref><ref name="covid 19"></ref>. גובהה הנמוך נובע מהפרעה גנטית הנקראת גמדות פרימורדיאלית<ref></ref>.

ב־2012, היא פגשה את הגבר (והאדם) הנמוך ביותר בעולם, צ'אנדרה בהדור דנגי מנפאל. השניים הופיעו יחד במהדורה ה־57 של ספר שיאי גינס ב־2013.

באוגוסט 2014, אמגה לוהקה לתפקיד משני באימה אמריקאית: פריק שואו, שם הופיעה בתור מא פטיט<ref></ref>.

== קישורים חיצוניים ==

* 
* 

== הערות שוליים ==

קטגוריה:שחקנים נמוכי קומה
קטגוריה:שיאני עולם
קטגוריה:שיאניות גינס
קטגוריה:הודים שנולדו ב-1993
סרגיי זליוטין

סרגיי זליוטין (ברוסית: Сергей Викторович Залётин; ) הוא קוסמונאוט רוסי שטס לחלל מספר פעמים ושהה בתחנת החלל מיר ובתחנת החלל הבין-לאומית.

==ביוגרפיה==
סרגיי זליוטין נולד בעיירה במחוז טולה ברוסיה הסובייטית שאז הייתה חלק של ברית המועצות. בשנת 1983 הוא סיים לימודים בבית ספר לטייסים של חיל האוויר הסובייטי וקיבל תואר "טייס-מהנדס". עד לשנת 1990 הוא שירת ביחידות החיל בסביבת מוסקבה.

בשנת 1990 זליוטין התחיל הכנות לטיסות חלל במרכז גגארין להכשרת קוסמונאוטים. הוא היה חבר בצוות גיבוי של מספר משימות חלל שהיו צריכות להגיע לתחנת החלל מיר. בשנת 2000 הוא היה מפקד צוות של חללית סויוז TM-30 שהתחברה לתחנת החלל מיר. לאחר העגינה משלחת מס' 28 לתחנת החלל מיר החלה בפעילות סדירה. המטרה הייתה להחיות את תחנת החלל להמשך פעילותה. הוא חזר לכדור הארץ לאחר 72 ימי טיסה וביצוע פעילות חוץ רכבית.

באוקטובר 2002 זליוטין טס לחלל בפעם השנייה כמפקד צוות סויוז TMA-1. החללית התחברה לתחנת החלל הבין-לאומית. הוא שהה בתחנת החלל 9 ימים וחזר לכדור הארץ בטיסת סויוז TM-34.

בשנת 2004 זליוטין נבחר לדומה מחוזית בטולה. הוא היה חבר דומה מחוזית מספר כהונות. 

בשנת 2011 הוא חזר ליחידת הקוסמונאוטים והחל הכנות לטיסה חדשה. בסופו של דבר הוא לא נכלל בצוות טיסה.

בשנת 2023 הוא הודיע על התמודדות לראש העיר של מוסקבה בבחירות שצפויות להתקיים בסתיו.

==קישורים חיצוניים==

* [http://www.spacefacts.de/bios/cosmonauts/english/zalyotin_sergei.htm תקציר נתונים באתר ספייספאקטס]
* [http://www.astronautix.com/zalyotin.html נתונים מאנציקלפדיית החלל]
* [https://warheroes.ru/hero/hero.asp?Hero_id=2336 ביוגרפיה] 
* [https://www.gctc.ru/main.php?id=175 ביוגרפיה באתר מרכז הכנת הקוסמונאטוים] 

קטגוריה:קוסמונאוטים רוסים
קטגוריה:גיבורי הפדרציה הרוסית
קטגוריה:טייסי חיל האוויר הסובייטי
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1962
יום יום (סרט)

יום יום הוא סרט קולנוע ישראלי משנת 1998 שנכתב ובוים על ידי עמוס גיתאי, עם משה איבגי וג'וליאנו מר בתפקידים הראשיים.

העלילה מתארת חיי יום יום בחיפה בה חיים יהודים וערבים זה לצד זה במשפחות מעורבות של יהודים וערבים.

==תקציר העלילה==
מוש/משה/מוסא (משה איבגי) בן 40, הוא בנם היחיד של חנה (חנה מרון) היהודיה ויוסוף (יוסף אבו ורדה) המוסלמי. למשפחה יש מאפייה בשוק של חיפה.

משה נשוי חמש שנים, ולא באושר, לדידי (דלית קהן). אין להם ילדים והיא מאשימה אותו שהוא עקר. הם מחליטים להיפרד. משה מתנחם בזרועותיה של גרישה (נטלי עטיה). הוא גם היפוכונדר ומתאהב ברופאה שלו (אן פטי לגראנז').

משה מבלה הרבה עם חבר ילדותו ג'וליאנו/ג'ול (ג'וליאנו מר), גם הוא בן למשפחה מעורבת. לג'ול יש חנות לחפצים משומשים בשוק חיפה. הם גם עושים מילואים משעשעים ביחד. גם ג'ול זוכה לחסדיהן של גרישה ודידי.

מימי (קרן מור) היא דודנית של חנה ועובדת משועממת במרכז בקרת הרמזורים של העירייה. היא איטית בעבודתה וכאשר היא מבחינה בשוד בבנק בו נמצא משה היא מדווחת רק כשהשודדים ברחו.

שמול (שמואל קלדרון) הוא אחיו של ג'ול וקבלן גדול בחיפה. באמצעות המתווך נאדים (גסאן עבאס) אחיו של יוסף, הוא מנסה לשכנע את יוסף למכור את בית הסבא ושטח צמוד כדי לבנות עליו קניון גדול.

חנה נפטרת באופן פתאומי ויוסוף משתכנע למכור את הבית אבל ברגע האחרון הוא מסרב בגלל קשר נפשי למקום.

==מועמדויות ופרסים==
הסרט היה מועמד ל-6 פרסי אופיר בטקס פרסי אופיר לשנת 1998: לסרט; לבמאי - עמוס גיתאי; לתסריט - עמוס גיתאי; לשחקן הראשי - משה איבגי; לשחקן המשנה - ג'וליאנו מר; לשחקנית המשנה - דלית קהן.

עמוס גיתאי זכה בפרס וולג'ין לסרט ולתסריט הטוב ביותר בפסטיבל הקולנוע ירושלים של שנת 1998.

ב בנאנט 1998 היה הסרט מועמד לסרט הטוב ביותר ומשה איבגי זכה בפרס השחקן הטוב ביותר.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|משה איבגי
|משה/מוש/מוסא
|
|-
|ג'וליאנו מר
|ג'ול/ג'וליאנו
|
|-
|יוסף אבו ורדה
|יוסוף/יוסף
|
|-
|חנה מרון
|חנה
|
|-
|נטלי עטיה
|גרישה
|
|-
|קרן מור
|מימי
|
|-
|דלית קהן
|דידי
|אשתו של משה
|-
|שמואל קלדרון
|שמול
|קבלן
|-
|גסאן עבאס
|נאדים
|מתווך
|-
|אן פטי לגראנז'
|רופאה
|(Anne Petit-Lagrange)
|-
|}

==קישורים חיצוניים==

*[https://cinemaofisrael.co.il/יום-יום/ יום יום], בספר הקולנוע הישראלי
*[https://www.ishim.co.il/m.php?s=יום+יום יום יום], באתר אישים
*[https://www.edb.co.il/title/t0000502/ יום יום], באתר אידיבי
*

קטגוריה:סרטי 1998
קטגוריה:סרטי עמוס גיתאי
קטגוריה:סרטים בעברית
קטגוריה:סרטים ישראליים משנת 1998
קטגוריה:סרטים ישראליים
שלומי לנגר

שלמה (שלומי) לנגר (נולד ב-14 במאי 1962) הוא ראש המועצה המקומית אורנית בין השנים 2008–2018. מכהן כיום כמנכ"ל החברה הכלכלית חוף הכרמל.

==ביוגרפיה==
נולד בירושלים, ולמד בבית הספר תחכמוני. התגייס לשייטת 13, ובהמשך שירותו עבר לחיל המודיעין ושירת כמפקד הבסיס של יחידה 8200. לאחר שחרורו מן הצבא התגייס ליחידת המבצעים של שירות הביטחון הכללי, ושרת בה במשך 25 שנה כלוחם, כראש צוות וכראש ענף.

בתקופת האינתיפאדה השנייה מונה על ידי ראש המועצה המקומית אורנית למנהל מחלקת ביטחון, בטיחות ושעת חירום. בבחירות לרשויות המקומיות שהתקיימו בשנת 2008 נבחר לראשות המועצה המקומית אורנית, לאחר שרשימתו "יחד עם שלומי" זכתה בכ-75% מהקולות הכשרים. בבחירות 2013 לרשויות המקומיות נבחר לכהונה שנייה לאחר שזכה בכ-72% מהקולות. בבחירות לרשויות המקומיות ב-2018 התמודד שוב בראשות סיעת יחד. רשימתו זכתה ב-3 מושבים במליאת המועצה, אך יריבו ניר ברטל גבר עליו ונבחר לראשות המועצה.
כיהן גם כיו"ר דירקטוריון איגוד ערים לאיכות סביבה שומרון, יו"ר ועדת הנוער במרכז השלטון המקומי וכן דירקטור וחבר הנהלה במרכז למשק וכלכלה של המרכז.

ב-2019 התמנה למנכ"ל המועצה המקומית בית אריה-עופרים. ב-2022 התמנה למנכ"ל החברה הכלכלית חוף הכרמל. לקראת הבחירות לרשויות המקומיות שייערכו בנובמבר 2023, הודיע לנגר כי יתמודד לכהונה נוספת. 

למד לתואר ראשון במשפטים במכללת שערי מדע ומשפט, לתואר ראשון במדעי הרוח באוניברסיטת בר-אילן, לתואר שני במדיניות ציבורית באוניברסיטת רייכמן. מגשר מוסמך מטעם בית המשפט.

==חיים אישיים==
נשוי לוורד ואב לשלושה. מתגורר באורנית מאז 1991.

==קישורים חיצוניים==
* 
* 
* 
* 
* 
* [https://online.anyflip.com/asvg/wnzj/mobile/ הנבחרת שלנו], סיעת יחד עם שלומי לנגר
* [https://wiki.democratic.co.il/item/פודקאסט-מחברים-דמוקרטיה-לחיים-מאחור/ מאחורי הקלעים של השלטון המקומי: חלק א], ראיון בפודקאסט "מחברים דמוקרטיה לחיים" של המכון הדומקרטי
* [https://wiki.democratic.co.il/item/פודקאסט-מחברים-דמוקרטיה-לחיים-מאחור-2/ מאחורי הקלעים של השלטון המקומי: חלק ב] ראיון בפודקאסט "מחברים דמוקרטיה לחיים" של המכון הדומקרטי

==הערות שוליים==

קטגוריה:ראשי המועצה המקומית אורנית
קטגוריה:ראשי רשויות מקומיות שנבחרו ברשימה עצמאית
קטגוריה:מנכ"לי רשויות מקומיות
קטגוריה:מנכ"לים ישראלים
קטגוריה:אנשי השב"כ
קטגוריה:בוגרי בית הספר תחכמוני (ירושלים)
קטגוריה:בוגרי המרכז האקדמי שערי מדע ומשפט
קטגוריה:בוגרי אוניברסיטת בר-אילן
קטגוריה:בוגרי המרכז הבינתחומי הרצליה
קטגוריה:דירקטורים ישראלים
קטגוריה:ישראלים שנולדו ב-1962
בנימין מונק

הרב בנימין זאב מונק (ה'תשכ"ב, 1961 – כ"ג אב ה'תשע"ח, 4 באוגוסט 2018) היה חזן, יוצר, מנצח ומלחין.

== קריירה מוזיקלית ==
בשנות ה-80 החל ללמוד במכון תל אביב לחזנות, ובשנים מאוחרות יותר שימש כמזכיר בית הספר.

בשנות ה-90 החל לנהל את מכון ירושלים לחזנות יחד עם אלי יפה. המכון פעל כ-20 שנה והתמקד בלימוד נוסח התפילה,פיתוח קול,הרמוניה ותווים.

מונק שימש במשך שבע שנים כחזן של בית הכנסת המרכזי לצפון תל אביב.<ref></ref>

הקים את אגודת "בנבל" יחד עם מוזיקאים נוספים, במטרה לקדם את המוזיקה היהודית והחזנות. האגודה הפיקה קונצרטים, קידמה מחקר והוצאה לאור של חומר מוזיקלי הנועד לתלמידים ולמוזיקאים. לאגודה הייתה מקהלת גברים וכן רביעיית מיתרים אשר ליוו את החזנים שהשתתפו בפעילויותיה.

לאחר מכן שימש כמנצח של מקהלת בנבל ישורון של בית הכנסת ישורון בירושלים, שליוותה את החזן אשר היינוביץ וחזנים נוספים באופן קבוע.

מונק שימש כחזן בערים שונות בגרמניה.

בשנותיו האחרונות כיהן כחזן הראשי של בית הכנסת הגדול בקלן גרמניה.

== דיסקוגרפיה ==
*קבל רינת עמך – בקלטת זו התפרסמה לראשונה יצירה בלתי מוכרת של יוסל'ה רוזנבלט - "בראש השנה יכתבון", שנתגלתה על ידי מונק (1990)
*קלטת לכו נרננה – נוסח לחזן קבלת שבת וליל שבת יצא עם חוברת תווים (1996)
*קלטת נוסח לחזן שחרית לשבת (2003)
*ניגוני ימים נוראים על פי "נוסח חברון" כפי שהושרו על ידי הרב שלום שבדרון (2009)

== לקריאה נוספת ==
=== פרסומיו ===
במשך מספר שנים טור קבוע בשבועון שבתון המופץ לציבור הדתי<ref></ref><ref></ref>.
* תשנ"ו 1996 – תאוריה וסולפז' ללא עזרת מורה – חוברת
* לכו נרננה – קובץ עזר לחזן לתפילת קבלת שבת וליל שבת יצא בתוספת קלטת
* תשנ"ז 1997 - הגדה של פסח לעורכי סדר – לחזן ולמקהלה (החוברת יצאה גם בתרגום לאנגלית, לגרמנית ולרוסית)
* אל הרינה ואל התפילה – ניגוני ימים הנוראים (סליחות, ראש השנה, ויום כיפור) לחזן ולמקהלה.
* תשנ"ט 1999 – ערבית לימים נוראים
* תשס"ז 2007 – נר הימיני – קובץ חידושי תורה
* תשע"א 2011 – קובץ עזר לחזן "הלל" נוסח ופרקי שירה מעובדים לתלמידי חזנות
* תפילת ערבית חגיגית לליל יום העצמאות – לחזן ולמקהלה

== הערות שוליים ==

קטגוריה:חזנים ישראלים
קטגוריה:ישראלים שנולדו ב-1961
קטגוריה:ישראלים שנפטרו ב-2018
קטגוריה:יהודים הקבורים בהר הזיתים
טלוסה

טלוסה (באנגלית: Telosa) היא עיר מתוכננת אוטופית בארצות הברית שהוצעה על ידי המיליארדר האמריקאי מארק לור והוכרזה בספטמבר 2021.<ref name="CNN2021"></ref><ref name="Vox2021"></ref> לפרויקט יש אוכלוסיית יעד של 5 מיליון איש עד 2050, כאשר השלב הראשון של הבנייה צפוי לאכלס 50,000. המיקום לא נבחר בתחילה, כאשר מתכנני הפרויקט מתכוונים שהעיר תיבנה על קרקע זולה באפלאצ'יה או במדבר המערב האמריקאי.<ref name="CNN2021" /><ref name="Bloomberg2021"></ref>

השם טלוסה נגזר מהמילה טלוס (telos) ביוונית עתיקה, שפירושה "מטרה".<ref name="Forbes2021"></ref>

== תכנון ==
את טלוסה הגה נשיא וולמארט מסחר אלקטרוני לשעבר בארצות הברית והמיליארדר מארק לור.<ref name="Gleeson2021"></ref> בהצהרה שהודיעה על התפטרותו מוולמארט, הביע לור את רצונו לבנות "עיר העתיד" המבוססת על "גרסה מתוקנת של קפיטליזם".<ref name="Vox2021" /> לור מתייחס לפילוסופיית העיצוב שלו לעיר כ"שוויון", המתואר כ"מודל חדש לחברה, שבו עושר נוצר בצורה הוגנת... לא מכביד על העשירים; לא מעלה מיסים. פשוט להחזיר לאזרחים ולאנשים את העושר שהם עזרו ליצור".<ref name="Fortune2021"></ref>

לור שכר את משרד האדריכלים קבוצת ביארק אינגלס, בבעלות האדריכל הדני ביארק אינגלס, כדי לטפל בתכנון האב של העיר המוצעת.<ref name="Bloomberg2021" />

== מאפיינים ==
טלוסה מתוכננת להיות "עיר 15-דקות", כאשר מקומות עבודה, בתי ספר ומוצרים ושירותים בסיסיים נמצאים במרחק של 15 דקות נסיעה מבתי התושבים. כלי רכב המונעים בדלק מאובנים לא יורשו להיכנס לעיר, עם דגש במקום זאת על הליכתיות ושימוש בקורקינטים, אופניים וכלי רכב חשמליים אוטונומיים.<ref name="CNN2021" /><ref name="Gleeson2021" />

גורד שחקים עצום, המכונה "מגדל אקוויטיזם", מתוכנן לשמש "מגדלור העיר". המאפיינים הצפויים של גורד השחקים כוללים מקום לאחסון מים, חוות אירופוניות וגג פוטו-וולטאי.<ref name="CNN2021" />

הבעלות המוצעת על הקרקע בעיר מבוססת על עקרונות ג'ורג'יסטיים, כפי שדגל הכלכלן הפוליטי הנרי ג'ורג' בספרו "קידמה ועוני" משנת 1879.<ref name="Fortune2021" /> על פי הכללים המוצעים, כל אדם יהיה מורשה לבנות, להחזיק או למכור בית, בניין או כל מבנה אחר, והתושבים יחלקו את הבעלות על הקרקע במסגרת שיתוף קהילתי.<ref name="CNN2021" />

== מיקומים אפשריים ==
מתכנני הפרויקט הביעו כוונה שהעיר תוקם על קרקע מדברית זולה במיקום שטרם הוחלט נכון ל-2021, עם יוטה, איידהו, נבדה, אריזונה, טקסס ואפלאצ'יה שהוצעו כמקומות פוטנציאליים.<ref name="CNN2021" /><ref name="Bloomberg2021" />

== קבלה ==
כשכתב ב- Timeout.com בספטמבר 2021, אד קנינגהם הצהיר כי "עיצובי השרטוט הם, בהתאם לטעם, אוטופיים אוטופיים מסנוורים או דיסטופיים מטרידים. יש הרבה ארכיטקטורה חדשנית המוצגת לצד חזונות עתידניים של תחבורה ציבורית ומרחבים מלאי ירק וטבע."<ref></ref> הוא זכה לביקורת כפרויקט יוהרה לא מציאותי שיהיה פחות בר קיימא מאשר בנייה על אזורים עירוניים קיימים.<ref name="Telosa: a desert utopia or a billionaire’s vanity project?"></ref>

== ראו גם==
* ניאום
* ניו הרמוני, אינדיאנה

== קישורים חיצוניים ==
* 

* 

== הערות שוליים ==

קטגוריה:ארצות הברית: ערים מתוכננות
תקן ביקורת 1 – בקרת איכות במשרדי רואי חשבון

תקן ביקורת 1 – בקרת איכות במשרדי רואי חשבון הוא תקן ביקורת שפורסם על ידי לשכת רואי החשבון בישראל ועוסק בנושא בקרת איכות הביקורת במשרדי רואי חשבון, בין השאר בנושאי התקשרות עם לקוחות, התנהגות מקצועית ומיומנות.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020.

התקן מבוסס ברובו על תקן ביקורת 67 (שפורסם בשנת 1997) שעסק באותו נושא.

==קישורם חיצוניים==
*[https://icpas.org.il/professional-updates/תקן-בקרת-איכות-ישראל-1/ תקן ביקורת 1], באתר לשכת רואי החשבון
* [https://icpas.org.il/professional-updates/תקן-ביקורת-67/ תקן ביקורת 67], באתר לשכת רואי החשבון

קטגוריה:תקני ביקורת בחשבונאות
גלדיאטור (שיר של עדן מאירי)

גלדיאטור הוא סינגל שהוקלט על-ידי הזמר הישראלי עדן מאירי. השיר יצא ב-25 באפריל 2021, על-ידי חברת התקליטים NMC.
== רקע וכתיבה ==
השיר נכתב והולחן על-ידי מורן דוד ויובל מזרחי, והופק על-ידי שאולי יצחק ורון בקל. הבלדה הים-תיכונית, יצאה לקראת אלבום הבכורה של מאירי, "לך עם האמת שלך".

מאירי פנה למורן דוד, אחת מכותבות השיר, בשל ההצלחה הגדולה לה זכו שני הסינגלים שכתבה לו בעבר - "לך עם האמת שלך" ו-"מה עשה לנו הזמן"<ref></ref>. השיר זכה לביקורות חיוביות, וכן צוינה הגשתו החמה והאותנטית של מאירי, לצד הכריזמה והייחודיות שלו<ref></ref>. אולם, עלו גם טענות חריפות אודות תוכנו של השיר, אשר נתפש כרדוד ומיושן<ref></ref>.

== ווידאו קליפ ==
הווידאו קליפ המלא שיצא עבור השיר, בוים על-ידי עמית ימין והועלה לערוץ היוטיוב של מאירי ב-25 באפריל 2021. בקליפ ניתן לראות את מאירי מחפש אחר אהובתי ביער סבוך וכן קטעי ריקוד על רקע נופי צוקים.

נכון למאי 2023, מונה הצפיות של הקליפ עומד על כ-909,000 צפיות<ref></ref>.

== מיקומי שיא ==

== קישורים חיצוניים ==
* [https://www.youtube.com/watch?v=3JEhA9UBW-k סרטון השיר "גלדיאטור"] באתר יוטיוב
* [https://mshironet.mako.co.il/artist?type=lyrics&lang=1&prfid=21905&wrkid=54788 מילות השיר "גלדיאטור"] באתר שירונט

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי עדן מאירי
קטגוריה:שירים בעברית
קטגוריה:סינגלים בהוצאת הליקון
ענבל פינטו

ענבל פינטו (נולדה ב-1969) היא רקדנית, כוריאוגרפית ומעצבת תפאורות ותלבושות ישראלית. היא המנהלת האמנותית של להקת המחול ענבל פינטו ואבשלום פולק, שאותה ייסדה בשנת 1992.

== ביוגרפיה ==
=== ילדות ונעורים ===
ענבל נולדה בנהריה. היא למדה עיצוב גרפי בבצלאל אקדמיה לאמנות ועיצוב ירושלים. התנסותה הראשונה בכוריאוגרפיה הייתה עם סאלי-אן פרידלנד ליצירה "דב הוז 19" בתחרות "גוונים במחול" 1990. היא הצטרפה ללהקה הצעירה של להקת בת-שבע כרקדנית ומשם התקדמה ללהקה הראשית. ענבל השתתפה בתוכנית ICCP בפסטיבל המחול האמריקאי בשנים 1997 ו-1998.

=== קריירה ככוריאוגרפית ===
פינטו יצרה כוריאוגרפיה למחזות קלאסיים, בהם הכיסאות של אז'ן יונסקו ורומיאו ויוליה של שייקספיר.

בשנת 1993 יצירתה הראשונה, "דיו-כאן", שילוב של ציור פעולה ומחול, זכתה בתחרות "גוונים במחול". יצרה פינטו את "ורסוס" ללהקת בת שבע הצעירה. ב-1997-1996 יצרה ענבל את "עטוף". בשנת 2000 זכתה בפרס ניו יורק למחול ומופעי במה (Bessie) על המופע "עטוף".

ב-1999 יצרה את "אויסטר", בשיתוף עם להקת המחול של ליון בשביל התיאטרון העירוני חיפה. על יצירתה זו קיבלה את פרס התיאטרון הישראלי לאירוע המצטיין באמנויות הבמה בשנה שלאחריה. כמו כן זכתה בפרס שר התרבות למחול לשנת 2007, ובאותה שנה, בפרס עיריית תל אביב-יפו על הישג אמנותי. בשנת 2011 זכתה שוב בפרס שר התרבות.

ב-2001 יצרה את "בוביז", הפקה משותפת של להקתה והמרכז הבינלאומי לאמנויות הבמה "דה סינגל" באנטוורפן, המופע, שבו השתתפו שישה רקדנים ושני שחקנים, שילב מחול, תיאטרון ופן ויזואלי

בשנת 2002 החלה ענבל לשתף פעולה עם אבשלום פולק. הלהקה, שנקראה תחילה על שמה בלבד, שינתה את שמה ללהקת המחול ענבל פינטו ואבשלום פולק. יחד יצרו לא רק הפקות מחול, אלא גם הפקות אופרה, כגון "ארמידה" של גלוק בויסבאדן ובתל אביב, וב-2013 את "שועלה ערמומית קטנה" של לאוש יאנאצ'ק בברגן, נורווגיה. ב-2007 הזמין רובי ברנט, המנהל האמנותי של להקת המחול האמריקאית פילובולוס את פינטו ופולק ליצור עמו את "Rushes". ב-2013 יצרו פינטו ופולק את "החתול שחי מליון פעמים", בימוי, כוריאוגרפיה ועיצוב תפאורה ותלבושות ליצירה על פי ספר מאת יוקו סאנו, שהופקה בטוקיו.

ב-2018 יצרה פינטו את "פוגה", בשיתוף פעולה עם המלחינה מאיה בלזיצמן. מאז אמצע שנת 2018 עובדת פינטו כאמנית עצמאית לאחר שעזבה את להקת המחול שייסדה עם אבשלום פולק. ב-2019 ביימה יחד עם אמיר קליגר ועיצבה את המחזה המוזיקלי קורות הציפור המכנית של הארוקי מוראקאמי, שהוצג בטוקיו.

ב-2019 החלה פינטו לעבוד על הבימוי והעיצוב של האופרה ליצנים מאת רוג'רו לאונקוואלו, באופרה הישראלית, אך בעקבות מגפת הקורונה העבודה על האופרה הופסקה והיא עלתה רק בתחילה 2022. עם זאת בתקופת הקורונה יצרה, יחד עם אתגר קרת עבודת וידאו-דאנס.

ב-2021 יצרה דואט לערב שלם בשם "החדר" למרכז סוזן דלל.
==פרסים והוקרה==
* 2000 - פרס "בסי" (Bessie) על היצירה "עטוף"
* 2004 - פרס לנדאו למחול
* 2006 - פרס היצירה בפסטיבל "שבוע המחול", שהתקיים בזגרב שבקרואטיה עבור "אויסטר"
* 2016 - פרס ביצוע בתחום המחול לרקדנים וליוצרים במופע "פרחקיר" מטעם משרד התרבות וספורט.

== קישורים חיצוניים ==

* [https://suzannedellal.org.il/shows/יצירה-מאת-ענבל-פינטו-living-room-החדר/ מרכז סוזן דלל, על "החדר" של ענבל פינטו]
* 
* [https://hitrashmut.co.il/עטוף-להקת-המחול-ענבל-פינטו-ואבשלום-פ/ "התרשמות", איטו אבירם על "עטוף" של ענבל פינטו]
* 
* 

==הערות שוליים==

קטגוריה:ישראליות שנולדו ב-1969
קטגוריה:רקדניות ישראליות
קטגוריה:כוריאוגרפיות ישראליות
קטגוריה:רקדני להקת המחול בת שבע
מחוז לוס ריוס

לוס ריוס (בספרדית: Los Ríos) הוא אחד ממחוזות אקוודור. הוא ממוקם במערב מרכז המדינה. בירת המחוז היא בבאויו. שטח המחוז הוא מעט יותר מ־7,000 קמ"ר והוא מורכב מ־13 קנטונים. אוכלוסיית המחוז, נכון לשנת 2020, היא 921,763 תושבים.

== קישורים חיצוניים ==

* 

לוס ריוס
עמותת "יוזמות עתיד"

עמותת "יוֹזמוֹת עתיד"<ref></ref> היא עמותה שלא למטרות רווח. הוגה הרעיון להקמת העמותה הוא ניסים בר-אל.<ref name=":0"></ref> העמותה החלה לפעול בתוך ארגון לתת.<ref></ref>

== רקע ==
עמותת "יוזמות עתיד"<ref></ref> הוקמה ב-2015 ומטרתה לסייע לנשים במצב סוציו-אקונומי נמוך או במשבר כלכלי להקים עסק עצמאי, וזאת באמצעות הכשרה עסקית והפעלת תוכניות המשך לנשות העסקים בוגרות הקורסים.

התוכנית כוללת הליך מיון, הכשרה קבוצתית וליווי אישי על ידי מנטור/ית מתנדב/ת, ומעטפת השתלמויות עסקיות בתחומים שונים.

נסים בראל מעורב באופן פעיל בהתוויית דרכה של העמותה ובניהולה.

העמותה נתמכת על ידי גופים שמעניקה את שירותיה לנשים מכל מגזרי החברה בישראל, כגון: בנק הפועלים, בנק לאומי, שטראוס, מגדל חברה לביטוח, השלטון המקומי, משרדי ממשלה, הסוכנות האמריקנית לפיתוח בין-לאומי (USAID), ארגון "ג'וינט" ישראל, מגופים עסקיים ומקרנות וכן משיתופי פעולה עם מוסדות וגופים ממשלתיים ומתרומות אנשים פרטיים.<ref></ref>

== היקף פעילות ==
מדי שנה פונות לעמותה כ-6,000 נשים, מהן נבחרות לתוכנית יותר מ-1,000 נשים, על פי התאמתן האישית, מצבן הכלכלי, והיתכנוּת הרעיון העסקי שלהן.

העמותה פועלת בפריסה ארצית, מעניקה את שירותיה לנשים מכל רובדי החברה בישראל ומאז הקמתה הכשירה 5,500 נשים שאותן היא מלווה לעצמאות כלכלית.

== תוכניות הכשרה ==
עמותת "יוֹזמוֹת עתיד" מפעילה תוכניות הכשרה עסקית המותאמות לקהלי יעד שונים: מזרח מערב – במקביל להכשרה עסקית לנשים ממזרח ירושלים וממערבהּ, מתקיימות בתוכנית זו פעילויות משותפות לשתי הקבוצות שנועדו ליצור הכרויות אישיות ולטפח דו-קיום על בסיס הפלטפורמה העסקית. התוכנית מכשירה כ-1,000 נשים במשך 3 שנים, ופועלת בשיתוף עם USAID; יזמוּת עסקית בחברה משותפת – הכשרה משותפת לנשים ממגזרים שונים בחברה מעורבת; משְׂכִירָה לעצמאית – הקניית כלים עסקיים למעבר מעבודה שכירה לתפעול עסק עצמאי; 60+ – הכשרה המותאמת לנשות הגיל השלישי המעוניינות להקים עסק עצמאי, כאמצעי לשיפור מצבן הכלכלי והתעסוקתי לאחר הפרישה לגמלאות; יזמוּת עסקית צעירה – הענקת כלים עסקיים ממוקדים להקמת עסק בגיל צעיר; יזמוּת עסקית בחברה החרדית – הכשרה לתעסוקה עצמאית, המותאמת לאורח חייהן של נשים חרדיות; פרקטיקה – ליווי עסקים בפריפריה, בשיתוף עם המכללה האקדמית ספיר.

== פרסים ==
* בשנת 2019 הוענק ל"יוֹזמוֹת עתיד" פרס זוסמן-ג'וינט למצוינות בתחום פיתוח השירותים החברתיים בישראל (פרס זה נחשב לפרס החשוב ביותר בתחום העשייה החברתית בישראל). המעיד על יכולתה של העמותה ליצור ערך חברתי ולהביא לשינוי לטובה בחיי המוטבים שלה, תוך מיצוי מיטבי של משאבים.<ref></ref>
* בשנת 2023 זכה ניסים בר-אל באות הנשיא להתנדבות לשנת תשפ"ג על הקמת "יוזמות עתיד" וניהולה לאורך השנים, ועל פעילותו במיזמים חברתיים אחרים.<ref name=":0" /><ref></ref>

== קישורים חיצוניים ==

* 
* 
* 

== הערות שוליים ==
מוקסין יפני

מוקסין יפני הידוע גם בשם העממי ממושי (mamushi; שם מדעי: Gloydius blomhoffii) הוא מין של נחש ארסי ממשפחת הצפעיים האנדמי ליפן. אף שבעבר נכללו בו 4 תת-מינים, כיום הם אוחדו לתת-מין אחד. הנחש נקרו ב-1924 בידי החוקר הגרמני היינריך בויה להוקרת המאייר ההולנדי Jan Cock Blomhoff.

==מאפיינים==
המוקסין הוא קרוב של המוקסין הסיני והוא מגיע לאורך של 45–81 ס"מ, אם כי גם נצפה באורך 91 ס"מ. צבעו אפור, חום-אדמדם או חום-צהוב, ועליו רצועת כתמים חומים בהירים הגובלים בשחור ולעיתים קרובות בעלי מרכזים בהירים יותר. הראש חום כהה או שחור, וצדדיו אפורים או בעלי גוני בז'.

הנחש מצוי בטבע ברחבי יפן, למעט באיי ריוקיו באזורי יערות, ביצות, מורדות הרים ובתות והוא אורב לטרף מזדמן על הקרקע בין פסולת עלים. לעיתים הוא מצוי בקרבת חוות, המושכים מכרסמים שונים ובנוסף ניזון מלטאות, עופות וצפרדעים.

לנחש זה ארס חזק בעל עוצמות משתנות. הוא מורכב מהמוליזים חזקים אך גם מנוירוטוקסינים. זהו אחד הנחשים הארסיים ביותר ביפן לצד הימקגאשי וגומצן האבו. מדי שנה, 2000-3000 אנשים ביפן בקירוב מוכשים בידי נחש זה וככל הנראה 10 מהם מתים, כך שמדובר במקרים נדירים. עם זאת ההשפעה של הארס עדיין יכולה להיות חזקה וגורמת לאי-ספיקת כליות, פגיעה בראייה, שיתוק והפלות טבעיות לנשים הרות. רוב הפגיעות דורשות טיפול של שבוע בבית חולים כשהכשות חמורות מאלצות טיפול נמרץ שיכול להימשך כחודש. למרות הפגיעות ישנו נוגדן לארס.

==ראו גם==
*מוקסין מונגולי

==קישורים חיצוניים==

קטגוריה:טקסונים שתוארו בידי היינריך בויה
קטגוריה:בעלי חיים שתוארו ב-1826
קטגוריה:צפעוני גומה
קטגוריה:יפן: זוחלים
Walkin' on the Sun

Walkin' on the Sun (בעברית: הולך על השמש) הוא שיר של להקת הרוק האמריקאית Smash Mouth מתוך אלבומה הראשון, Fush Yu Mang. השיר יצא לאור כסינגל הבכורה שלהם ביוני 1997, והשיר היה הסינגל הגדול הראשון של Smash Mouth, שהגיע למקום הראשון במצעד Billboard Modern Rock Tracks בארצות הברית ולמקום השני במצעד שירי הרדיו. השיר זכה להצלחה גם בארצות אחרות, והוא הגיע למקום השלישי בקנדה ובאיסלנד, למקום החמישי באיטליה ובספרד, ולמקום השביעי באוסטרליה.

== רקע ==
גיטריסט Smash Mouth, גרג קאמפ, אמר על "Walkin' on the Sun":

באסיסט הלהקה, פול דה ליסל, ציין שהגרסה המקורית של "Walkin' on the Sun" היה יותר בסגנון ראפ.<ref name="1997interview"></ref>

הלהקה החליטה להקליט את השיר לאחר שמתופף הלהקה קווין קולמן גילה אותו על אחת מהקלטות של קאמפ. זה היה השיר האחרון שהתווסף לאלבום Fush Yu Mang.<ref name="1997interview"></ref>

== ביקורת ==
המגזין מוזיקה & מדיה תיאר את השיר כ"רצועה מחוטבת ומדבקת ביותר". הם ציינו שהוא "ממזג בזריזות פאנק וסקא - והוא עושה זאת מבלי להישמע סטראוטיפי לשני הסגנונות".<ref></ref> מיוזיק ויק נתן לשיר דירוג מרבי, של 5 מתוך 5. מבקר מ-NME כתב, "'Walkin' On The Sun' הוא קלאסיקה, היישר מתוך עולם הסוכנים החשאיים הגרובי של אוסטין פאוורס.<ref></ref> איאן היילנד מסאנדיי מירור נתן לשיר ציון של 9 מתוך 10. הוא כתב: "זו מוזיקת גיטרה אמריקאית רעשנית ורדיו 1 של ה-BBC מנגנים אותה למוות. זה יהיה מאסיבי, ואז הם ייעלמו."<ref>Hyland, Ian (October 12, 1997). </ref>

== וידאו קליפ ==
הווידאו קליפ הנלווה לשיר מתחיל בכך שכל חבר להקה, אחד בכל פעם, הולך בסמטה חשוכה. לאחר מכן, הלהקה מופיעה בחדר כאשר סטיב הארוול לוחץ על שלט רחוק וגורם לשתי בות להופיע מתחת לכיפת זכוכית. לאחר מכן, הלהקה מופיעה על חוף הים בזמן שהאנשים בחוף רוקדים סביבם. לאחר מכן, הסצנה משתנה ללהקה שמופיעה מול שתי אותן בנות באזור מלא באורות בהירים מהבהבים. לאחר מכן מוצג מרוץ מכוניות בו משתתפים גם חברי הלהקה. במהלך המירוץ המכונית של חברי הלהקה מתרסקת, ולאחר מכן הם ממשיכים להופיע כשהם שוכבים על הרצפה.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|פלטינה
|70,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | חברת תקליטים
|-
! rowspan="2" scope="row" | ארצות הברית
| 30 ביוני 1997
| rowspan="3" | אינטרסקופ רקורדס
|-
| 26 באוגוסט 1997
|-
! scope="row" | הממלכה המאוחדת
| 13 באוקטובר 1997
|}

== שימוש במדיה ==
ניתן לשחק עם השיר במשחק הווידאו Rock Band 3<ref></ref> והוא הוצג בסרטים An American Werewolf in Paris ו-Can't Hardly Wait, ובסרט הטלוויזיה שרדרמן שולט (2007).<ref></ref> הוא הופיע בפרסומות מקדימות לסדרת הטלוויזיה פיירפליי. השיר מופיע גם בסדרת הטלוויזיה ER.<ref></ref>

השיר כלול בשיר "Polka Power!" של וירד אל ינקוביק מתוך אלבומו Running With Scissors משנת 1999. ניל סיסרגה דגם את השיר בשיר "Daft Mouth" מאלבומו Mouth Sounds.

==קישורים חיצוניים==

== הערות שוליים ==

קטגוריה:שירי 1997
קטגוריה:סינגלי בכורה מ-1997
קטגוריה:שירים באנגלית
קטגוריה:שירים על שינוי אקלים
קטגוריה:שירי מחאה
קטגוריה:שירי פופ רוק
קטגוריה:אלבומי חברת אינטרסקופ רקורדס
קוסטקה קאראג'אלה

קוֹסְטַקֶה קאראג'אלה (ברומנית: Costache Caragiale; 29 במרץ 1815 – 13 בפברואר 1877) היה מחזאי, שחקן תיאטרון ומנהל תיאטרון רומני שהיה לו תפקיד חשוב בהתפתחות התיאטרון הרומני.

הוא נולד בבוקרשט, ולאכיה, ערך את הופעת הבכורה שלו על הבמה ב-1835 וב-1838 ארגן להקת תיאטרון ביאשי במולדובה, שהפכה לחלק מ.

הוא עבד בתיאטראות אזוריים רומניים רבים, במיוחד ביאשי, קראיובה ובוטושאן, ועודד את הצגת מחזות של מחזאים רומניים של תקופתו, במיוחד אלה של וסילה אלכסנדרי וקוסטקה נגרוצי. בשנים 1852–1855 היה קוסטקה קאראג'אלה המנהל הראשון של התיאטרון הלאומי של בוקרשט. הוא גם כתב כמה קומדיות, כמו O repetiţie moldovenească ("חזרה מולדבית", 1844) ו-O soaré la mahala ("נשף בשכונת העוני") ב-1847.

קאראג'אלה היה בין תומכי מהפכת 1848. הוא היה דודו של יון לוקה קאראג'אלה, הנחשב למחזאי הגדול ביותר בשפה הרומנית. גם אחיו הצעיר, יורגו קאראג'אלה (Iorgu Caragiale), היה שחקן ובמאי תיאטרון.

==מבחר מכתביו==
*Scrieri a lui Costache Caragiale, 1840 "כתבים של קוסטקה קאראג'אלה"
*Epistolă către Grigore Alexandrescu, 1841 "מכתב לגריגור אלכסנדרסקו"
*Leonil sau Ce produce dispreţul, 1841 "לאוניל או מה שבוז מייצר"
*O repetiţie moldovenească sau Noi şi iar Noi, 1844 "חזרה מולדבית או אנחנו ועוד פעם" - קומדיה
*O soaré la mahala sau Amestecul de dorinţi "נשף בשכונת העוני או תערובת הרצונות" - קומדיה
*Îngâmfata plăpumăreasă sau Cucoană sunt "יוצר השמיכות המתנשא או אני גברת"
*Doi coţcari sau Feriţi-vă de răi ca de foc "שני נוכלים או היזהרו מהרשעים כמו מאש"
*Învierea morţilor "תחיית המתים"
*Urmarea coţcarilor "הנוכלים, המשך"
*Prologul pentru inaugurarea noului teatru din București, 1881 "פרולוג בחנוכת התיאטרון החדש בבוקרשט" (1852)
*Teatrul Naţional în Ţara Românească, 1867 "התיאטרון הלאומי בוולאכיה" (1855)

== קישורים חיצוניים ==

* 

==הערות שוליים==

קטגוריה:מחזאים רומנים
קטגוריה:במאי תיאטרון רומנים
קטגוריה:שחקני תיאטרון רומנים
קטגוריה:רומנים ממוצא יווני
קטגוריה:ילידי 1815
קטגוריה:נפטרים ב-1877
יוהנה בודין

יוהנה בודין (בסלובקית: Johanna Budinova; 29 במרץ 1898 – 29 בנובמבר 1985) הייתה מטפלת סלובקית (במקור מווינה), שהוכרה כחסידת אומות העולם על כך שהצילה יהודים במלחמת העולם השנייה ממוות בידי הנאצים.<ref name=":0"></ref>

== קורות חייה ==
יוהנה בודין נולדה ב-29 במרץ 1898 בווינה לאדלברט ופרנצ'יסקה. את שנות ה-20 שלה בילתה בציד פנתרים בדרום אמריקה. לאחר חזרתה לאירופה נישאה בשנת 1927 לונדלין קבט, בעל מסעדה בעיירה גבלי. לשניים נולדה בת שנפטרה בגיל 5, ולאחר מכן נפרדו.<ref name=":1" />

== פעילות בתקופת השואה להצלת יהודים ==
לאחר הפרידה מבעלה עברה בודין לברטיסלאבה, ושימשה כמטפלת בביתם של ולדימיר ובלה גרינמנדל עבור ילדיהם גרטרוד ופאבל, אליהם הגיעה בעקבות היכרות עם אמו של ולדימיר, קתרינה.<ref name=":0" /><ref name=":1"></ref>

באוגוסט 1944, לפני פרוץ המרד הסלובקי ופלישת גרמניה הנאצית לסלובקיה, התפצלה משפחת גרינמנדל. ההורים ולדימיר ובלה נעזרו במסמכים מזויפים והסתתרו. בודין, בהיותה בת 46, עזבה עם שני הילדים גרטרוד ופאבל, לדירה שכורה בעיר דוברבקה שבפרברי הבירה ברטיסלאבה, כשהיא מתחזה לאמם כדי להצילם.<ref name=":0" />. ב-22 בספטמבר 1944, נסעה בודין לברטיסלאבה כדי להביא את ההורים למקום מסתור. באותו יום, נתפסה גרטרוד בדירה בה הייתה לבדה באותה עת, נשלחה לאושוויץ, שם נספתה. בעקבות זאת התאחדו פאבל והוריו באותו הלילה ועברו מדוברבקה לגבלי שבמחוז טרנבה, שם הסתתרו אצל שתי משפחות – רהאק ויורקוביץ', עד תום המלחמה. בודין נשארה בדירה השכורה ורקמה מפות ומפיות על מנת לכלכל את משפחת גרינמנדל שמשאביה הדלדלו. במהלך המלחמה נחקרה על ידי הגסטפו אודות מיקומו של פאבל אך לא חשפה אותו.<ref name=":0" /><ref name=":1" />

== לאחר המלחמה ==
לאחר המלחמה בודין הצטרפה למשפחת גרינמנדל, ששינתה את שמה לבודין – כשם המשפחה שלה. בשלהי 1949 עלתה משפחת בודין לישראל, כאשר בודין עלתה יחד איתם. בודין עבדה כמנהלת משק בית אצל משפחה אמידה בחיפה, עד ליציאתה לגמלאות. לאחר מכן עברה לגור בקריית ים לצד משפחת בודין. בודין נפטרה ב-29 בנובמבר 1985.<ref name=":0" /><ref name=":1" />

== הכרה והנצחה ==
בעקבות פעילותה בתקופת השואה להצלת יהודים הוכרה בודין כחסידת אומות העולם ב-29 בינואר 2006 על ידי יד ושם.<ref name=":0" /><ref name=":1" /><ref name=":2" />
קברה של חסידת אומות העולם יוהנה בודין בבית הקברות הלטיני בחיפה
במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של בודין ונוצר קשר עם פאבל ששמו שונה לחיים לאחר עלייתו לישראל. כמו כן אותר קברה בבית הקברות הלטיני שבחיפה.<ref name=":1" /><ref></ref>

== לקריאה נוספת ==
* בודין, חיים. את המנגינה הזו אי אפשר להפסיק. 2017.

== הערות שוליים ==

קטגוריה:סלובקים חסידי אומות העולם
קטגוריה:חסידי אומות העולם שהוכרו במבצע חסד אחרון
קטגוריה:ילידות 1898
קטגוריה:נפטרות ב-1985
Y2HACK

[[סמליל הכנס Y2HACK4 בעיצוב ניר מטרסו]]
Y2HACK הוא כנס ההאקרים הראשון בישראל שהתקיים בשנת 2000, בשנת 2004 התקיים Y2HACK4, כנס ההאקרים השני בישראל והיו כנסים בינלאומיים. המארגנת של שני הכנסים הייתה נאורה שם שאול.

==הכנס הראשון==
נערך בין ה-28 ל-30 במרץ 2000, במרכז הירידים, תל אביב, בחסות אנשים ומחשבים ונטוויז'ן. ארגנה אותו נאורה שם שאול, היועצים הטכנולוגיים היו: נמרוד קרת, לירז סירי ואורן תירוש, ניר מטרסו היה אחראי על המיתוג, ונכחו בו כ-400 איש. בכנס דנו בחופש המידע, אבטחת מידע וחופש הביטוי. חה"כ אליעזר זנדברג דרש לאפשר לכוחות הביטחון להשתתף בכנס בגלוי, ענת מאור, יו"ר ועדת המדע והטכנולוגיה של הכנסת ניסתה לאסור על קיום הכנס ודרשה מאליקים רובינשטיין, היועץ המשפטי לממשלה, לאסור על קיום הכנס ושיבקש מנתן שרנסקי, שר הפנים, למנוע את כניסת הפושעים לישראל, רובינשטיין לא אסר על קיום הכנס; חה"כ מיכאל איתן תמך בקיומו וגם הרצה בו. השתתפו בו המתכנת וההאקר האמריקאי ג'ון דרייפר (קפטן קראנץ') וההאקר הגרמני אנדי מילר-מגון מארגון Chaos Computer Club (CCC) והתקיימה שיחת טלפון עם ההאקר האמריקאי קווין מיטניק נציגי שירות הביטחון לא נכחו רשמית בכנס.

==הכנס השני==
הספר [[הקתדרלה והבזאר שנכתב וחולק במסגרת הכנס]]
התקיים ב-16 בנובמבר 2004 בתל אביב. מארגנת הכנס הייתה נאורה שם שאול, היועצים הטכנולוגיים היו: נמרוד קרת, קרן אלעזרי וערן ורד. ניר מטרסו היה אחראי על המיתוג. הוא התקיים במועדון TLV שבנמל תל אביב ומאות הכרטיסים נרכשו בלילה הראשון שפורסם על קיומו. בכנס דנו בקוד פתוח, תרבות דיגיטלית, פשע מקוון, חוקי מחשב, הוקרנו סרטי האקרים, נערך חידון נושא פרסים והיה תא וידויים שבו האקרים יוכלו למרק את מצפונם. נערכה תחרות בה קבוצות של האקרים ניסו לפרוץ לרשת של רעותה ונלמדו טכניקות פריצה. המשחקים והפעילויות היו במסורת של כנסי האקרים בינלאומיים כמו DEF CON , הנערך בארצות הברית כל שנה וכמו Hacking in Progress האירופי , הנערך מדי 4 שנים בהולנד. למשתתפים ניתנה אפשרות להירשם באמצעות כינוי וללא שם מלא ונאסרה כניסת צוותי עיתונות וצלמים לשטח הכנס. בכנס השתתפו כ-800 אנשים וחולק בו הספר הקתדרלה והבזאר שיצא לכבוד הכנס.

==קישורים חיצוניים==
* 
* 
* סרטונים על הכנס השני: [https://www.youtube.com/watch?v=k3bYCIFYS28 ראשון], [https://www.youtube.com/watch?v=-lMTE71a0KU שני], [https://www.youtube.com/watch?v=hx7FnBLEFjE שלישי], [https://www.youtube.com/watch?v=NYGosbSuRFY רביעי], [https://www.youtube.com/watch?v=mc7BPiziLv0 חמישי]

==הערות שוליים==

קטגוריה:תחרויות מדע וידע
קטגוריה:תחרויות בישראל
קטגוריה:סייבר ותכנות בישראל
קטגוריה:ישראל: כנסים
קטגוריה:האקינג
ייהוד ירושלים

תמונה ממבט-על לכיוון העיר העתיקה בירושלים
ייהוד ירושלים (בערבית: تهويد القدس; באנגלית: Judaization of Jerusalem) היא ההשקפה שישראל מבקשת לשנות את הנוף הפיזי והדמוגרפי של ירושלים כדי להגדיל את אופייה היהודי על חשבון המוסלמי והנוצרי שלה. הדבר כרוך לעיתים קרובות גם בנוכחות היהודית הגוברת בירושלים בעידן המודרני, בהתייחסו ליישוב הישן היהודי שנעשה דומיננטי יותר ויותר מאז התקופה העות'מאנית; תהליך זה נמשך עד שהפכה לקבוצה האתנית-דתית הגדולה ביותר בירושלים מאז אמצע המאה ה-19 ועד מלחמת העצמאות, כאשר ירדן ניקתה את מזרח ירושלים מנוכחותה היהודית.

== ראו גם ==
* ההתיישבות היהודית במזרח ירושלים

קטגוריה:הסכסוך הישראלי-פלסטיני
קטגוריה:ציונות
קטגוריה:ירושלים: היסטוריה
פרוטתליטיס

פרוטתליטיס (שם מדעי: Protathlitis) הוא סוג של דינוזאור במשפחת הספינוזאוריים שחי בקרטיקון תחתון באירופה שלפני 129.4 עד 125 מיליון שנה מזמננו.

סוג זה ידוע מממצאי מאובנים מתצורות ארכילס דה מורלה שבמחוז קאסטיון בספרד. לצידו התגלה הספינוזאור הקרוב Vallibonavenatrix, באזור בו כנראה נמצאו מספר גדול של ספינוזאורים. הממצאים כללו רק שרידים מועטים של חוליות זנב וגב וחלק קטן מהלסת התחתונה. הוא היה טורף גדול מאוד באורך של 10 עד 11 מטרים ומשקל של כשני טונות בקירוב, כך שאולי היה טורף-על.

סוג זה תואר ב-2023 בידי החוקרים Santos-Cubedo ועמיתיהם והוא נקרא על שם המילה היוונית: "Protathlitis" - שפירושה: "אלוף". השם ניתן לציון ניצחון הקבוצה הספרדית ויאריאל בעונת 2020/2021 בליגה האירופית באותה שנה בה התגלה הדינוזאור. הסוג מכיל מין יחיד - Protathlitis cinctorrensis, שנקרא על שם העיירה הקרובה .

אף שלא ברור כיצד חי ייתכן שדמה מאוד לקרובו הבריוניקס והיה צייד דגים שחי לאורך הביצות הקדומות.

== קישורים חיצוניים ==

קטגוריה:ספינוזאוריים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-2023
קטגוריה:בעלי חיים שתוארו ב-2023
סוור האמר

סוור לודוויג בורגונד האמר (בנורווגית: Sverre Ludvig Borgund Hamre; 19 באוקטובר 1918 – 15 במאי 1990) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 1977–1982.

==ביוגרפיה==
האמר נולד בברגן ב-19 באוקטובר 1918, ולמד בגימנסיה צבאית ואז בבית ספר לפיקוד. לאחר מכן הוצב ברגימנט הרגלים ה-9. הוא השתתף בקרבות במהלך הפלישה הגרמנית לנורווגיה ב-1940. לאחר כיבוש הארץ בידי הגרמנים, האמר נמלט לבריטניה. הוא הצטרף לצבא הנורווגי הגולה, וב-1943 למד בקולג' המלחמה בלונדון. הוא השתתף בפלישה לנורמנדי, ולאחר מכן בשחרור צרפת ובלגיה ובפלישה לגרמניה. לאחר המלחמה למד האמר באקדמיה הצבאית השוודית, ומילא תפקיד משמעותי בבנייה מחדש של הצבא הנורווגי לאחר המלחמה. ב-1969 הוא מונה למפקד פיקוד הצפון, וב-1977 מונה לראש ההגנה (מקביל לרמטכ"ל). הוא סיים את תפקידו ב-1982 ופרש מהצבא.

==קישורים חיצוניים==
* [http://www.snl.no/Sverre_Ludvig_Borgund_Hamre סוור האמר] באתר Store norske leksikon 

קטגוריה:גנרלים נורווגים
קטגוריה:ראש ההגנה (נורווגיה)
אנשי צבא נורווגים במלחמת העולם השנייה
קטגוריה:ילידי 1918
קטגוריה:נפטרים ב-1990
הוגו לארסון

הוגו עמנואל לארסון (בשוודית: Hugo Emanuel Larsson; נולד ב-27 ביוני 2004 בסווארטה שבשוודיה) הוא כדורגלן שוודי המשחק בעמדת הקשר בקבוצת איינטרכט פרנקפורט מהבונדסליגה ובנבחרת שוודיה.

== קריירת מועדונים ==
לארסון גדל במחלקת הנוער של מאלמה. בשנת 2022 החל לשחק בקבוצה הבוגרת של המועדון במסגרת ליגת העל השוודית.

== קריירה בינלאומית ==
ב-9 בינואר 2023 ערך לארסון את הופעת הבכורה שלו בנבחרת שוודיה, בניצחון 2-0 על נבחרת פינלנד במשחק ידידות.

== תארים ==
;מאלמה
* הגביע השוודי (1): 2021/2022

== קישורים חיצוניים ==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני מאלמה
קטגוריה:כדורגלני איינטרכט פרנקפורט
קטגוריה:ספורטאים שוודים בגרמניה
קטגוריה:כדורגלני נבחרת שוודיה
קטגוריה:שוודים שנולדו ב-2004
סוון האוג

סוון אגה האוג (בנורווגית: Sven Aage Hauge; 29 בדצמבר 1923 – 31 במאי 1997) היה גנרל נורווגי ששימש כראש ההגנה (מקביל לרמטכ"ל) בין 1982–1984.

==ביוגרפיה==
האוג התגייס לחיל האוויר המלכותי הנורווגי ועבר הכשרה כטייס ימי. כמו כן הוא למד באקדמיה הצבאית הנורווגית. ב-1970 הועלה לדרגת אוברסט והצטרף למודיעין. ב-1975 הוא מונה לראש מחלקת המודיעין. ב-1977 הוא הועלה לדרגת גנרל-מיור ומונה לראש אגף המבצעים בפיקוד העליון. שנה לאחר מכן הוא הועלה לדרגת גנרל-לויטננט. ב-30 ביוני 1982 מונה לראש ההגנה (מקביל לרמטכ"ל) וכיהן בתפקיד במשך שנתיים. לאחר מכן שימש כראש הרשות האחראית על ניהול הרכוש והמקרקעין של הכוחות המזוינים עד פרישתו מהצבא ב-1990.

==קישורים חיצוניים==
* [http://www.snl.no/Sven_Aage_Hauge סוון האוג] באתר Store norske leksikon

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:טייסים צבאיים
קטגוריה:אנשי צבא נורווגים במלחמת העולם השנייה
קטגוריה:ילידי 1923
קטגוריה:נפטרים ב-1997
רפאל לאי

פאל אוהאנואה לאי ג'וניור (באנגלית: ; נולד ב-9 בספטמבר 2003 בהוניארה שבאיי שלמה) הוא כדורגלן מאיי שלמה המשחק בעמדת החלוץ בקבוצת אדלייד סיטי בנבחרת איי שלמה.

== קריירת מועדונים ==
=== תחילת הקריירה ===
לאי גדל במחלקות הנוער של מאריסט, הנדרסון יילס וולז' מוסטאר. הוא החל את הקריירה המקצוענית שלו במועדונים מאריסט והנדרסון יילס מליגת העל של איי שלמה בכדורגל.

=== ולז' מוסטאר ===
ב-29 בינואר 2023 חתם לאי על חוזה לשנה וחצי בוולז' מוסטאר מליגת העל של בוסניה והרצגובינה, והפך לכדורגלן הראשון מאיי שלמה שמשחק באירופה. בתחילת עונת שוחרר מהמועדון בגלל הגעגועים שחש למשפחתו.

== קריירה בינלאומית ==
ב-17 במרץ 2022 ערך לאי את הופעת הבכורה שלו בנבחרת איי שלמה, בניצחון 0–2 על נבחרת איי קוק במסגרת מוקדמות מונדיאל 2022. ב-24 במרץ הבקיע את שערי הבכורה שלו בנבחרת, שלושער בניצחון 1–3 על נבחרת טהיטי במסגרת מוקדמות מונדיאל 2022.

== תארים ==
;הנדרסון יילס
* אליפות איי שלמה (1): 2020/2021

== קישורים חיצוניים ==

== הערות שוליים ==

קטגוריה:איי שלמה: כדורגלנים
קטגוריה:איי שלמה: קשרי כדורגל
קטגוריה:כדורגלני ולז' מוסטאר
קטגוריה:ספורטאים זרים בבוסניה והרצגובינה
קטגוריה:ספורטאים זרים באוסטרליה
קטגוריה:כדורגלני גביע אוקיאניה לאומות 2024
קטגוריה:ילידי 2003
יהודה וולמן

יהודה וולמן (נולד ב-2 בנובמבר 1950) הוא פעיל התיישבות, פעיל חברתי ופוליטיקאי ישראלי, ראש המועצה האזורית גולן לשעבר.

==ביוגרפיה==
וולמן היה חבר בגרעין הנח"ל של הנוער העובד שהצטרף למשק מרום גולן. בהמשך, היה נציג הקיבוץ המאוחד בתנועת הצופים העבריים ומילא בה מספר תפקידים, בהם: מנהל מחלקת ההכשרות, מרכז כיתות י"א י"ב, מפקד טיולי התנועה לחצי האי סיני, מרכז סמינרי ההדרכה ואיש הקשר והביצוע של התנועה מול התנועות הקיבוציות בנושא הקמת היאחזויות נח"ל וקיבוצים חדשים. במסגרת זו, היה ממקימי קיבוץ אורטל ברמת הגולן. כמן כן, היה מרכז הוועדה הרעיונית-פוליטית של התק"ם וחבר מרכז מפלגת העבודה.

היה יו"ר ארגון "מענ"ה" – מטה על נגד הגזענות. במסגרת זו ארגון צעדות כנגד הרב מאיר כהנא.

ריכז את מטה המאבק של הקיבוצים בתקופת משבר הקיבוצים.

מ-1988 ועד 2001 כיהן כראש המועצה האזורית גולן.

==חיים אישיים==
נשוי לחגית לבית לינדנר, מטפלת בדרמה ומנחת יוגה צחוק. לזוג שלושה ילדים.

==קישורים חיצוניים==
* [https://www.archives.gov.il/archives/Archive/0b071706800171a0/File/0b07170687cf3841 תיק התכתבויות של יהודה וולמן], אתר ארכיון המדינה
* אורי הייטנר, [https://heitner.wordpress.com/2016/09/09/גרעין-גנוב/ גרעין גנוב], 9 בספטמבר 2106
* 

==הערות שוליים==

קטגוריה:ראשי מועצה אזורית גולן
קטגוריה:מרום גולן: אישים
קטגוריה:מייסדי קיבוצים
קטגוריה:פעילי מפלגת העבודה
קטגוריה:בוגרי הנוער העובד והלומד
קטגוריה:חברי גרעיני נח"ל
קטגוריה:ישראלים שנולדו ב-1950
STS-106

STS-106, היא המשימה ה-99 בתוכנית מעבורות החלל של נאס"א והמשימה ה-22 של מעבורת החלל אטלנטיס. מטרתה העיקרית של משימה זו הייתה המשך הרכבת תחנת החלל הבין-לאומית וביצוע ניסויים.

== צוות ==
* מפקד המשימה: טרנס וילקאט 
* טייס: סקוט אלטמן (Scott D. Altman)
* מומחה למשימה: אדוארד לו (Edward T. Lu)
* מומחה למשימה: ריצ'רד מסטרקיו (Richard A. Mastracchio)
* מומחה למשימה: דניאל ברבנק (Daniel C. Burbank)
* מומחה למשימה: יורי מלנצ'נקו (Yuri Malenchenko)
* מומחה למשימה: בוריס מורוקוב ( Boris Morukov)

== המשימה ==
מטרתה העיקרית של משימה זו הייתה להכין מודול זבזדה לשימוש ומתן אפשרות לנוכחות קבועה של צוותים בתחנת החלל הבין-לאומית.

המעבורת שוגרה ב-8 בספטמבר 2000 וב-10 בספטמבר התחברה לתחנת החלל הבין-לאומית. באותה עת לתחנת החלל כבר הייתה מחוברת חללית אספקה פרוגרס М1-3 שהמתינה לפירוק הציוד.

ב-11 בספטמבר לו ומלנצ'קנו ביצעו פעילות חוץ רכבית שנמשכה מעל ל-6 שעות. בפעילות זו הם חיברו כבלים שונים בין מודול "זבזדה" לבין מודול "זאריה". למחרת החלו עבודות בהעברת מטענים שונים ממעבורת לתחנת החלל. בסך הכול הועברו 2,722 ק"ג של ציוד ומצרכים שונים. בנוסף לכך הועבר ציוד שסופק בחללית אספקה רוסית. בסך הכול הועבר כ-5 טונות ציוד ומצרכים. 

ביום חמישי של המשימה במודול "זבזדה" הותקנו סוללות מצברים נוספות. בהמשך בוצעו פעולות נוספות הקשורות לתחזוקת תחנת החלל.

המעבורת נחתה במרכז החלל קנדי במסלול נחיתה מס' 15 ב-20 בספטמבר.

== ראו גם ==
* משימות מעבורות החלל

== קישורים חיצוניים ==

* [https://web.archive.org/web/20190503125729/https://www.nasa.gov/mission_pages/shuttle/shuttlemissions/archives/sts-106.htmlיחחחחחחחחחחח אודות משימת STS-106 באתר נאס"א]
* [http://www.spacefacts.de/mission/english/sts-106.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_099_STS-106_Press_Kit.pdf דיווח לעיתונות]
* [https://www.esa.int/ESA_Multimedia/Videos/Undated/STS-106_Post_Flight_Presentation סרט עם תקציר של מהלך המשימה]

STS-106
קטגוריה:2000 בארצות הברית
יחסי הולנד–מאלי

יחסי הולנד–מאלי הם היחסים הדיפלומטיים והצבאיים בין הולנד למאלי. היחסים בין שתי המדינות כוננו ב-11 ביולי 1964.

== שגרירויות ==
שגרירות הולנד במאלי ממקומת בבירת מאלי, במקו, ראשה הוא מרטין אדריאן ברוואר. מאלי מחזיקה בקונסוליית כבוד ברוטרדם.<ref></ref>

== משימת האו"ם בצפון מאלי ==
הולנד תרמה 450 איש של כוחות מיוחדים ואיסוף מודיעין כדי לשרת במשימת הייצוב הרב-ממדית המשולבת של האו"ם במאלי. ההודעה נמסרה על ידי שר החוץ פרנס טימרמנס ביולי 2014.<ref></ref>

בראש יחידת הצבא ההולנדי עמד הגנרל טום מידנדורפ עד 2017. ארבעה חיילים הולנדים נהרגו ומסוק אפאצ'י אבד ב-2015.

== התפטרות שרת ההגנה ההולנדית ==
ב-4 באוקטובר 2017, שרת ההגנה של הולנד, ז'נין הניס-פלאסחארט, התפטרה בשל מותם של 2 חיילים הולנדים ופציעה קשה של אחר בתאונת אימונים במאלי ביולי 2016. מועצת הביטחון ההולנדית קבעה כי הצבא השתמש בציוד ישן, רימונים פגומים שלא נבדקו או אוחסנו בצורה נכונה. גם הגנרל מידנדורפ התפטר מתפקידו עקב כישלונות אלו.

==קישורים חיצוניים==

== הערות שוליים ==

קטגוריה:הולנד: יחסי חוץ לפי מדינה
קטגוריה:מאלי: יחסי חוץ לפי מדינה
אין עולם

אין עולם הוא אלבום האולפן השני של הזמרת-יוצרת הישראלית יסמין מועלם. אלבום זה עוקב לאלבום הבכורה שלה, "אריה" (2020). הוא כולל הופעת אורח של מרגי. הוא הופק על ידי ישי סוויסה ומועלם עצמה. מתוך האלבום יצא הסינגל המוביל "צונאמי".

==רקע והכרזה==
ב-16 בפברואר 2023 חשפה מועלם ברשתות החברתיות שלושה שירים מתוך האלבום, "לבד במדבר", "נהדר" ו"בלנסיאגה לבן", והודיעה כי האלבום עתיד לצאת ללא סינגלים מוקדמים, כך שהשירים "מחילה" ו"יחפים" שפרסמה לאחר צאתו של האלבום "אריה" לא יכללו באלבום. ב-22 במרץ, פורסם כי הוקלט עבור האלבום שיר משותף עם הזמר מרגי. ב-16 במאי, שבועיים לפני צאתו של האלבום, רוקנה מועלם את חשבון האינסטגרם שלה ופרסמה טיזרים שונים לאלבום. שבוע לאחר מכן, חשפה את שם האלבום, עטיפתו ורשימת הרצועות. ימים ספורים לפני צאתו של האלבום, חשפה בטיקטוק את השיר "אבי אבורומי" (על שם הזמר הישראלי).

== קבלה ביקורתית ==
עומר טסל מאתר ynet ציינה לחיוב את "כשרונה יוצא הדופן" הבולט באלבום אך טענה כי בתוכן האלבום, "היד של מועלם קלה מדי". מבחינה מוזיקלית, היא ציינה כי מועלם "נוטשת לפרקים את הסאונד הייחודי שלה לטובת עיבודים הדומים יותר לאלה של רוסליה או של אודיה". ברשת 13 נכתב כי רוב השירים באלבום נשמעים זהים אחד לשני והוא אינו תופס את תשומת הלב של המאזין מהאזנה ראשונית, אך "שווה להאזין לו כמה פעמים ולהמתין בציפייה לאלבום השלישי". בן שלו מהארץ טען כי באלבום "חסר עוקץ", וכי השינוי בסגנונה המוזיקלי של מועלם מאלבומה הקודם "צורם", אך ציין לחיוב כי באלבום "כמה שירים נהדרים, בעיקר מנקודת השליש של האלבום".

דור מאיר מועלם ממאקו נתן לאלבום ביקורת חיובית, טען שמועלם הצליחה באלבום זה לדלג על "אתגר האלבום השני", וכי "האלבום הזה מתחלק לשניים: שירים יפים ושירים כיפיים" ותיאר אותו כ"אלבום שלם, עם קו מוזיקלי ותוכן אחיד. לפעמים הוא קצבי ולפעמים הוא איטי, לפעמים הוא מרגש ולפעמים הוא מעציב. אבל אחיד". גם עמי פרידמן מישראל היום ביקר את האלבום בחיוב, וכתב כי האלבום "אמנם לא מושלם - והיינו מצפים ליותר, אבל מדובר ביצירה כנה ופתוחה שיהיה לכם נעים להאזין לה".

== רשימת רצועות ==

== קישורים חיצוניים ==

==הערות שוליים==

קטגוריה:אלבומי 2023
קטגוריה:אלבומים בעברית
קטגוריה:אלבומים שהופקו על ידי ישי סוויסה
קטגוריה:אלבומי חברת תקליטי יהלום
יסעורון מדיירה

יַסְעוּרוֹן מדיירה (שם מדעי: Hydrobates castro) הוא מין של עוף ים ממשפחת היסעורוניים, שתפוצתו משתרעת על פני האוקיינוסים השקט והאטלנטי.

בישראל הוא מזדמן נדיר ביותר, עם תצפית בודדת במפרץ אילת ב-6 ביולי 1983.<ref></ref>

== טקסונומיה ואטימולוגיה ==
שם הסוג Hydrobates מגיע מיוונית עתיקה, מהמילים hydro "מים", ו-bates "הולך".<ref name="job90"></ref> המקור של שם המין הספציפי castro מעורפל, אבל משערים כי הוא מגיע משיכול אותיות של crasto שזה בתורו היווה אונומטופיה לקולות החיזור של היסעורון, כפי שדייגים מקומיים הגו אותו.<ref name=":0"></ref>

הוא הוגדר בעבר בסוג Oceanodroma לפני שהסוג הזה אוחד עם הסוג Hydrobates.<ref></ref>

גילויים אחרונים של אוכלוסייות "עונה קרה" ו"עונה חמה", המשתמשות באותם אתרי קינון בתקופות שונות של השנה, וגם גילויי שונות בקולות ובתקופת חילוף הנוצות, רמזו על כך שלמעשה היו שני מינים נפרדים בתוך הגבולות המובנים בעבר של המין. לאחר ניתוחים גנטיים של אוכלוסיות של mtDNA, אוכלוסיית העונה החמה באיים האזוריים הוכרה כמין נפרד, Hydrobates monteiroi יסעורון מונטיירו <small>(שם לא רשמי</small> <small>)</small>.

זהו מין מונוטיפי, כלומר לא הובחנו תת-מינים נפרדים.<ref name=":0" />

== תיאור ==
יסעורון מדיירה במגדיר קרוסלי
זהו יסעורון באורך 19–21 ס"מ, עם מוטת כנפיים של 43–46 ס"מ, ומשקלו 44–49 גרם. הוא בעיקר שחור חום עם שת לבן נרחב. כנפיים ארוכות, דומה ליסעורון האטלנטי עם זנבו הממוזלג, אבל זנבו של השני ממוזלג עמוק יותר, השת הלבן בעל צורה שונה (בצורת V או משולש), ותעופתו "שחפיתי", ואילו ליסעורון מדיירה יש מעוף יותר "יסעורי".

== תפוצה ==
יסעורון מדיירה מקנן באיים בחלקים החמים יותר של האוקיינוס האטלנטי והשקט. האיים בהם הוא מקנן כוללים את הברלנגאס (ארכיפלג הממוקם כמה עשרות קילומטרים מהיבשת של פורטוגל), האיים האזוריים, מדיירה, האיים הקנריים וסנט הלנה באוקיינוס האטלנטי, ובאוקיינוס השקט שליד מזרח יפן, בקאואיי, הוואי ובאיי הגלאפגוס.<ref></ref> בשנת 2018 תועד כי היסעורון החל לקנן גם בהר הגעש מאונה לואה באי הוואי.<ref></ref>

== התנהגות ==
=== קינון ===
[[ביצה של יסעורון מדיירה, אוסף מוזיאון טולוז]]
יסעורונים אלה מקננים במושבות הקרובות לים בנקיקי סלע והנקבות מטילות ביצה לבנה אחת בכל מחזור קינון. מחוץ לעונת הקינון הוא מבלה את מרבית זמנו בים הפתוח. הוא פעיל לילה באתרי הקינון כדי להימנע מטריפה בידי שחפים ועופות דורסים, ואף ימנע מלנחות בלילות בהירים לאור ירח מלא. כמו רוב בני משפחתו, יכולת ההליכה שלו מוגבלת לדשדוש קצר למאורה.

=== תזונה ===
היסעורון ניזון באמצעות ליקוט פריטי מזון (חסרי חוליות, חולייתנים קטנים ולפעמים נבלות) מפני המים.

== שימור ==
למין זה תפוצה נרחבת ואוכלוסייה גדולה, ועל אף שהוערכה מגמת ירידה באוכלוסייה היא לא נחשבת לחזקה מספיק כדי להעלות את רמת הסיכון שלו; והוא מוגדר במצב שימור של "ללא חשש".<ref name=":1"></ref>

בשנת 2004 נערך אומדן לאוכלוסייה העולמית של המין שהעריך אותה בכ-150,000 פרטים.<ref name=":1" />

== קישורים חיצוניים ==

* [https://ebird.org/species/barpet תצפיות, קטעי וידאו, תמונות וקולות של יסעורון מדיירה], באתר eBird
* [https://xeno-canto.org/species/Oceanodroma-castro הקלטות אודיו של יסעורון מדיירה], באתר xeno-canto

== הערות שוליים ==

קטגוריה:יסעורוניים
קטגוריה:ארץ ישראל: יסעוראים
קטגוריה:עופות האוקיינוס האטלנטי
קטגוריה:עופות האוקיינוס השקט
קטגוריה:בעלי חיים שתוארו ב-1851
משחק מכור (ספורט)

בענפי ספורט מאורגנים, מִשְׂחָק מָכוּר (באנגלית: Match fixing) היא תחרות ספורט או משחק ספורט, שתוצאותיה נקבעו מראש, תוך הפרה של כללי המשחק ואפילו של החוק, בין היתר בשימוש סחיטה, שוחד או הסכם. מתחרים עשויים גם לבצע ביצועים גרועים בכוונה כדי להשיג יתרון עתידי, כגון בחירת דראפט טובה יותר<ref name="draft pick">* 
* 
* 
* 
* </ref> או התמודדות עם יריב קל יותר בסבב תחרות מאוחר יותר.<ref name="easier opponent">* 
* 
* 
* </ref> עוד ייתכן כי שחקן או קבוצה עשויים לשחק בצורה כל כך גרועה עד כדי לקבל יתרון עתידי, בין היתר בשימוש הטקטיקה טנקינג.<ref>Myers Gallardo, Alfonso (2015). Corrupción en el deporte. Represión penal ¿necesaria?, en Carrillo, Ana & Myers Gallardo, Alfonso (Edts.) "Corrupción y delincuencia económica: prevención, represión y recuperación de activos", Universidad de Salamanca, Ratio Legis, pp. 195–216</ref>

מכירת משחקים, כאשר הוא מונע מהימורים, מצריך קשרים (ובדרך כלל גם הערות כספים) בין מהמרים, שחקנים, פקידי הקבוצות ו/או השופטים. קשרים והעברות אלו יכולים לפעמים להתגלות ולהוביל לתביעה או כל ענישה אחרת מצד החוק או ליגת הספורט.<ref></ref> עם זאת, מאוד קשה להוכיח מכירת משחקים עבור יתרון עתידי לקבוצות ספורט. לדוגמה, לעיתים קרובות, מבוצעים חילופים על ידי המאמן שנועדו בכוונה להגדיל את סיכויי הקבוצה להפסיד, כגון הושבת שחקני מפתח בחוץ, תוך שימוש בפציעות מינימליות או דמיוניות כתירוץ להושבתם, במקום להורות בפועל לשחקנים לשחק לא טוב על המגרש.

קיימים גם מכירת משחקים עבור אירועים נקודתיים קטנים יותר במשחק שניתן להמר עליהם, אך לא ישנה את התוצאה הסופית של המשחק. על פי חברת הניטור הנורווגית, Sportradar , בכאחוז אחד מהמשחקים שהם עקבו, נמצאו דפוסים חשודים שעשויים לקבוע על מכירת משחקים.<ref name="fixersbeware"></ref>

== הערות שוליים ==

קטגוריה:ספורט
קטגוריה:הונאה
Words

"Words" הוא שיר של הדי ג'יי והמפיק המוזיקלי השוודי, אלסו, בשיתוף פעולה עם הזמרת השוודית, זארה לארסון, שיצא, על ידי חברות התקליטים 10:22PM ו-Astralwerks, ב-22 באפריל 2022. השיר נכתב ידי אלסו, זארה לארסון, קרן פול ובקי היל, והופק על ידי אלסו.

נכון למאי 2023, השיר הושמע למעלה מ-229 מיליון פעמים בספוטיפיי,<ref></ref> ולמעלה מ-30 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!בלגיה (BEA)
|זהב
|20,000
|-
!פולין (ZPAV)
|פלטינה
|50,000
|-
!הממלכה המאוחדת (BPI)
|כסף
|200,000
|}

== היסטוריית יציאות לאור ==
{| class="wikitable plainrowheaders"
|+תאריכי פרסום ופורמטים של "Words"
! scope="col" | אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! rowspan="3" scope="row" |עולמי
| 22 באפריל 2022
| rowspan="3" |הורדת מוזיקה, הזרמת מוזיקה
|מקורת
| rowspan="3" |10:22PM ו-Astralwerks
| align="center" |<ref name="Tidal Original"></ref>
|-
| 27 במאי 2022
|גרסת VIP של אלסו
| rowspan="2" align="center" |<ref></ref>
|-
|19 באוגוסט 2022
|גרסת מג'סטיק
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אלסו
קטגוריה:שירי זארה לארסון
קטגוריה:שירים באנגלית
קטגוריה:שירים שנכתבו על ידי אלסו
קטגוריה:שירים שנכתבו על ידי בקי היל
קטגוריה:שירי מוזיקת דאנס אלקטרונית
קטגוריה:שירי מוזיקת האוס
קטגוריה:סינגלים בהוצאת אסטרלוורקס